Joshua Barrett. Joshua Lee Barrett () (21-iyun 1998-yilda tugʻilgan) — irlandiyalik futbolchi. Joshua Barrett Milliy liga vakili „Kingʻs Lynn Town“ futbol klubi jamoasida yarim himoyachi sifatida oʻynaydi. U Irlandiya Respublikasini U21 darajasida himoya qilgan edi. Yoshligi. Joshua Barrettning ota-onasi Dublin va Tipperarydandir. U Oxfordshireda oʻsgan. Klubdagi faoliyati. Reading. Joshua Barrett oʻzining birinchi professional shartnomasini 2015-yilning oktyabr oyida (Irlandiyaning „St Kevinʼs Boys“ futbol klubining yoshlar jamoasidan keyin) „Reading“ futbol klubi bilan imzolagan edi. Joshua Barrett 2016-yilning 8-martida klub safida „Huddersfield Town“ futbol klubiga qarshi oʻyinda (3:1 hisobida magʻlubiyat) Chris Gunterning oʻrniga oʻyinning 84-daqiqasida maydonga tushdi. 2017-yilning 21-dekabrida Joshua Barrett „Reding“ futbol klubi bilan 2021-yilning yoziga qadar amal qiladigan yangi shartnoma imzoladi. Shundan soʻng, Joshua Barrett 2018-yilning 1-yanvaridan mavsum oxirigacha EFL Ikkinchi ligasi vakili „Coventry City“ futbol klubi safiga ijaraga oʻtishga rozi boʻldi. 2018-yilning 10-noyabrida Barret „Aldershot Town“ futbol klubi bilan bir oylik ijara shartnomasi imzoladi. Bristol Rovers. 2020-yil 7-yanvarda Barret „Bristol Rovers“ futbol klubi bilan ikki yarim yillik shartnoma asosida (nomaʼlum toʻlov evaziga) qoʻshildi. Barrett COVID-19 pandemiyasi tufayli 2020-yil mart oyida muddatidan oldin yakunlangan 2019—2020-yilgi mavsumda klubda yaxshi oʻyin koʻrsata olmadi. Joshua Barrett 2020—2021-yilgi mavsum davomida klub safida 9 ta oʻyinda maydonga tushdi. Shundan soʻng, Joshua Barrett 2021-yil 1-sentyabrda klubni tark etdi. Kingʻs Lynn Town. 2021-yil 13-oktyabrda Joshua Barrett Milliy liga vakili „Kingʻs Lynn Town“ futbol klubi jamoasiga qoʻshildi.